ಜ್ಞಾನದ ತತ್ವಚಿಂತನೆಯ ಒಂದು ಶಾಖೆಯಾಗಿರುವ "ಬ್ರಿಟಿಷ್‌‌ ಅನುಭವೈಕ್ಯವಾದ" ಸಂಪ್ರದಾಯಕ್ಕಾಗಿ ಯುನೈಟೆಡ್‌ ಕಿಂಗ್‌ಡಂ ಹೆಸರುವಾಸಿಯಾಗಿದೆ. ಅನುಭವದಿಂದ ಪರೀಕ್ಷಿಸಲ್ಪಟ್ಟು ಪ್ರಮಾಣಿತಗೊಂಡ ಜ್ಞಾನ ಮಾತ್ರವೇ ಕ್ರಮಬದ್ಧವಾದುದು ಅಥವಾ ಸಿಂಧುವಾದುದು ಎಂದು ಈ ತತ್ವವು ಹೇಳುತ್ತದೆ. ಜೊತೆಗೆ, "ವ್ಯವಹಾರ ಜ್ಞಾನದ ಸ್ಕಾಟಿಷ್‌ ಶಾಲೆ‌" ಎಂದು ಕೆಲವೊಮ್ಮೆ ಉಲ್ಲೇಖಿಸಲ್ಪಡುವ ಸ್ಕಾಟಿಷ್‌ ತತ್ವಚಿಂತನೆಗೂ ಯುನೈಟೆಡ್‌ ಕಿಂಗ್‌ಡಂ ಹೆಸರುವಾಸಿಯಾಗಿದೆ. ಬ್ರಿಟಿಷ್‌‌ ಅನುಭವೈಕ್ಯವಾದದ ಅತ್ಯಂತ ಪ್ರಸಿದ್ಧ ತತ್ವಚಿಂತಕರಲ್ಲಿ, ಜಾನ್‌ ಲೋಕ್‌, ಜಾರ್ಜ್‌ ಬರ್ಕ್‌ಲಿ ಮತ್ತು ಡೇವಿಡ್‌ ಹ್ಯೂಮ್‌ (ಈತ ಸ್ವತಃ ಓರ್ವ ಸ್ಕಾಟಿಷ್‌ ಆಗಿದ್ದ) ಮೊದಲಾದವರು ಸೇರಿದ್ದರೆ, ಡುಗಾಲ್ಡ್‌ ಸ್ಟೀವರ್ಟ್‌, ಥಾಮಸ್‌ ರೀಡ್‌ ಮತ್ತು ವಿಲಿಯಂ ಹ್ಯಾಮಿಲ್ಟನ್‌ ಇವರೇ ಮೊದಲಾದವರು ಸ್ಕಾಟಿಷ್‌ "ಕಾಮನ್‌ ಸೆನ್ಸ್‌" ಸ್ಕೂಲ್‌ನ ಪ್ರಮುಖ ಪ್ರತಿಪಾದಕರಾಗಿದ್ದರು. ಪ್ರಯೋಜನ ತತ್ವ ಎಂಬ ನೈತಿಕ ತತ್ವಚಿಂತನೆಯ ಸಿದ್ಧಾಂತಕ್ಕಾಗಿಯೂ ಬ್ರಿಟನ್‌ ಗಮನ ಸೆಳೆಯುತ್ತದೆ. ಈ ಸಿದ್ಧಾಂತವನ್ನು ಜೆರೆಮಿ ಬೆಂಥಾಮ್‌ ಮೊದಲು ಬಳಕೆಗೆ ತಂದಿದ್ದು, ನಂತರ ಜಾನ್‌ ಸ್ಟುವರ್ಟ್‌ ಮಿಲ್‌ ಎಂಬಾತನು ಇದನ್ನು "ಯುಟಿಲಿಟೇರಿಯನಿಸಂ" ಎಂಬ ತನ್ನ ಪುಟ್ಟ ಕೃತಿಯಲ್ಲಿ ಬಳಸಿಕೊಂಡಿದ್ದಾನೆ. 

UK ಮತ್ತು ಅದಕ್ಕಿಂತ ಮುಂಚಿತವಾಗಿದ್ದ ಸಂಸ್ಥಾನಗಳಿಂದ ಬಂದ ಇತರ ಶ್ರೇಷ್ಠ ತತ್ವಚಿಂತಕರಲ್ಲಿ ಡನ್ಸ್‌ ಸ್ಕೋಟಸ್‌, ಜಾನ್‌ ಲಿಲ್‌ಬರ್ನೆ, ಮೇರಿ ವೊಲ್‌ಸ್ಟೋನ್‌ಕ್ರಾಫ್ಟ್‌, ಒಕ್‌ಹ್ಯಾಮ್‌ನ ವಿಲಿಯಂ, ಥಾಮಸ್‌ ಹೋಬ್ಸ್‌, ಬರ್ಟ್ರೆಂಡ್‌ ರಸ್ಸೆಲ್‌, ಆಡಮ್‌ ಸ್ಮಿತ್‌ ಮತ್ತು ಆಲ್ಫ್ರೆಡ್‌ ಎಯರ್ ಮೊದಲಾದವರು ಸೇರಿದ್ದಾರೆ. ವಿದೇಶದಲ್ಲಿ ಜನಿಸಿದವರಾಗಿದ್ದು, UKಯಲ್ಲಿ ನೆಲೆಗೊಂಡ ತತ್ವಚಿಂತಕರಲ್ಲಿ ಇಸಾಯ ಬರ್ಲಿನ್‌, ಕಾರ್ಲ್‌ ಮಾರ್ಕ್ಸ್‌‌, ಕಾರ್ಲ್‌ ಪೊಪರ್ ಮತ್ತು ಲುಡ್‌ವಿಗ್‌ ವಿಟ್‌ಜೆನ್‌ಸ್ಟೀನ್‌ ಸೇರಿದ್ದಾರೆ. 

ಆರ್ಥಿಕ ವ್ಯವಸ್ಥೆ
ವಲಸೆ
ತತ್ವಚಿಂತನೆ
ಧರ್ಮ